คิดว่าประจำเดือนหมดแล้วกินยาคุมรายเดือนไป1เม็ดแล้วพบว่ายังมีเลือดอยู่เป็นไรไหมคะ ต้องหยุดกินยาหรือกินต่อได้คะ
สวัสดีค่ะ ยาคุมกำเนิดแบบรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ดังนั้นควรเริ่มในช่วงที่มีประจำเดือนค่ะ โดยถ้ายังมีเลือดประจำเดือนอยู่ ไม่จำเป็นต้องหยุดกิน ให้สังเกตเลือดประจำเดือนว่าหยุดไปภายใน 7 วันหรือออกมากผิดปกติหรือไม่ ซึ่งหากมีเลือดออกมากผิดปกติ หรือเลือดออกกระปริดกระปรอยระหว่างรอบเดือนอีก ควรไปพบสูตินรีแพทย์เพื่อหาสาเหตุเพิ่มเติม